ai4bharat/Pralekha huggingface dataset:
نوجوانوں کے امور اور کھیل کود کی وزارت
تولیکا مان اور لنتھوئی چنمبم دہلی میں پہلی کھیلو انڈیا ویمنز جوڈو نیشنل لیگ میں مقابلہ کریں گی
قومی دارالحکومت میں اندرا گاندھی اسٹیڈیم، اس مہینے کی 20 سے 23 تاریخ تک پہلی کھیلو انڈیا ویمنز جوڈو نیشنل لیگ کی میزبانی کرے گا۔ یہ لیگ جوکہ 4 زونوں کی خواتین جوڈوکا کے لیے قومی درجہ بندی کا ٹورنامنٹ ہے، جوڈو فیڈریشن آف انڈیا، امور نوجوان اور کھیلوں کے محکمے ، امور نوجوانان اور کھیلوں کی وزارت کےذریعہ منعقد کیا جارہاہے۔
اس ٹورنامنٹ کو نوجوانوں کے امور اور کھیل کی وزارت کا تعاون حاصل ہے۔ اس کی دیکھ ریکھ اور زمینی سطح پر جوڈو کی ترقی کو فروغ کے لیے 1.74 کروڑ روپے کی منظوری دی گئی ہے۔ 31 وزنی زمروں میں ہونے والے اس ٹورنامنٹ کی کل انعامی رقم روپے ہے 24.43 لاکھ روپے ہے۔
ٹورنامنٹ چار عمر کے گروپس میں منعقد کیا جارہا ہے یعنی سب جونیئر ، کیڈٹ ، جونیئر  اور سینئر ۔ 31 وزنی زمروں میں ٹاپ 7 جوڈوکا کو نقد انعامات سے نوازا جائے گا۔
دولت مشترکہ کھیلوں 2022 میں چاندی کا تمغہ جیتنے والی تولیکا مان اور ورلڈ کیڈٹ جوڈو چیمپئن شپ میں گولڈ میڈل جیتنے والی تاریخ ساز لنتھوئی چنمبم اس ٹورنامنٹ میں حصہ لیں گی۔ کل 496 جوڈو کھلاڑی مقابلے میں حصہ لیں گے۔ نیشنل لیگ کے دعویداروں کا انتخاب ان کے متعلقہ زونز یعنی شمالی، جنوبی، مشرقی اور مغرب سے ان کی کارکردگی کی بنیاد پر کیا جاتا ہے۔
اس کے علاوہ، قومی سلیکشن ٹرائلز اور قومی جوڈو ٹورنامنٹ سے منتخب کردہ ٹاپ رینک والے 7 جوڈو کھلاڑی اس نیشنل لیگ میں مقابلہ کریں گے۔
بہت چھوٹی، چھوٹی اور درمیانی صنعتوں کی وزارت
حکومت قابل تجدید توانائی کو فروغ دینے کے لئے پابندعہد، خاص طور پر ایم ایس ایم ای شعبے میں: گڈکری
نئی دلّی ،12 مارچ، 2021/
سڑک ٹرانسپورٹ و شاہراہیں اور بہت چھوٹی، چھوٹی اور درمیانہ درجے کی صنعتوں کے مرکزی وزیر جناب نتن گڈکری نے آج ’’آتم نربھر بھرت‘‘ – ’’سولر اینڈ ایم ایس ایم ای میں مواقع‘‘ موضوع پر ایک ویبنار سے خطاب کیا۔ویب نار کا انعقاد متحدہ عرب امارات میں ہندوستانی شہریوں کی فورم نے کیا تھا۔
اپنے خطاب میں جناب نتن گڈکری نے کہا ’’حکومت ملک میں قابل تجدید توانائی کے وسائل کو فروغ دینے کے لئے عہد بند ہے، خاص طور پر ایم ایس ایم ای شعبے میں۔‘‘ انھوں نے کہاکہ اچھے ٹریک ریکارڈ والے ایم ایس ایم ای کی سرمایہ مارکیٹ کے لئے حوصلہ افزائی کی جارہی ہے۔ انھوں نے مزید کہا کہ اسکریپنگ پالیسی میں سرمایہ کاری کے لئے بہتر مواقع دستیاب ہیں۔ انھوں نے کہا کہ ہندوستان میں بجلی پیدا کرنے کے لئے زبردست صلاحیت اور امکانات موجود ہیں۔انھوں نے کہا کہ ہندوستان میں شمسی توانائی کی شرح 2.40 روپے فی یونٹ ہے اور بجلی کی کمرشیل شرح فی یونٹ 11 روپے ہے۔شمسی توانائی کے ذریعے پیدا کی گئی سستی بجلی کا استعمال آٹو موبائل اور ترقی کے دیگر کاموں کے لئے کیا جاسکتا ہے۔ انھوں یقین دلایا کہ پانچ سال کے اندر ہندوستان آٹو موبائل مینوفیکچرنگ کے لئے دنیا بھر میں سرفہرست مرکز کی حیثیت رکھے گا۔ انھوں نے کہا کہ شمسی توانائی دستیاب کراکر ہم الیکٹرانک گاڑیوں کے لئے ایک بڑی مارکیٹ تیار کریں گے۔
وزیر موصوف نے ہندوستان میں ایم ایس ایم ای کے شعبے میں سرمایہ کاری کرنے کے لئےغیر ملکی سرمایہ کاروں کو مدعو کیا اور اس امید کا اظہار کیا کہ اس سے ایم ایس ایم ای کے شعبے کو دنیا کا سب سے بڑا مینوفیکچرنگ مرکز بننے کے بہت سے مواقع فراہم ہوں گے۔ ایم ایس ایم ای شعبے کو ہندوستانی معیشت کی ریڑھ کی ہڈی قرار دیتے ہوئے جناب گڈکری نے کہا کہ ملک کی جی ڈی پی میں اس شعبے کی حصہ داری تقریباً 30 فیصد ہے اور 10 کروڑ سے زیادہ افراد کو روزگار فراہم کرتا ہے۔
اس پروگرام کا مقصد ایم ایس ایم ای کو اپنی صلاحیت کا مظاہرہ کرنے، اپنے کاروبار ی مواقع کو اجاگر کرنے اور معلومات کی توسیع کے لئے آسانی پیدا کرنےکے لئے ایک پلیٹ فارم مہیا کرنا تھا۔ ہندوستان کی قابل تجدید توانائی کا شعبہ دنیا کی چوتھی سب سے پرکشش قابل تجدید توانائی مارکیٹ ہے۔ ہندوستان شمسی توانانی میں پانچویں مقام اور قابل تجدید توانائی تنصیب کرنے کی صلاحیت میں چوتھے مقام پر ہے۔ حکومت نے اس دہائی کے لئے قابل تجدید توانائی اور خاص طور پر شمسی توانائی پیدا کرنے کے لئے ایک حوصلہ مند ہدف طے کیا ہے۔ سال 2030 تک 150 گیگاواٹ قابل تجدید توانائی کی تنصیب کا نشانہ مقرر کیا گیا ہے۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ کا کہنا ہے کہ نیلگوں معیشت اور خلائی معیشت، ان چند نئے تصورات میں شامل ہیں جو وزیر اعظم نریندر مودی نے گزشتہ 9 سالوں میں متعارف کرائے ہیں
وزیر موصوف، مودی حکومت کے 9 سال مکمل ہونے کی یاد میں، ایک ماہ تک جاری رہنے والی مہم کے ایک حصے کے طور پر ’’ویاپار سمیلن‘‘ سے خطاب کررہے تھے
نیلگوں معیشت اور خلائی معیشت، ان چند نئے تصورات میں شامل ہیں جو وزیر اعظم نریندر مودی نے گزشتہ 9 سالوں میں متعارف کرائے ہیں ۔
یہ بات آج یہاں سائنس اور ٹکنالوجی کی وزارت کےمرکزی وزیر مملکت  ، پی ایم او، وزارت عملہ، عوامی شکایات اور پنشن، ایٹمی توانائی اور خلاء کےوزیر مملکت، ڈاکٹر جتیندر سنگھ نے، مودی حکومت کے 9 سال مکمل ہونے کی یاد میں ایک ماہ تک جاری رہنے والی مہم کے ایک حصے کے طور پر’’ویاپر سمیلن‘‘ سے خطاب کرتے ہوئے کہی۔
ڈاکٹر جتیندر سنگھ نے کہا، معیشت کے تئیں وزیر اعظم مودی کے نقطہ نظر کی ایک خاصیت یہ ہے کہ انہوں نے نہ صرف چوری یا بددیانتی پر روک لگا کر اور قابل گریز پابندیوں اور کاروبار میں آسانی کے لیے ضوابط کے بوجھ کو کم کرکے، معیشت کے موجودہ ستونوں کو مضبوط اور مستحکم کیا ہے، بلکہ انہوں نے ہندوستانی معیشت میں نئی جہتیں بھی متعارف کروائیں جن پر پچھلی حکومتوں نے شاید ہی کوئی توجہ دی حالانکہ یہ انتہائی اہم تھیں۔ اگر ہندوستان کو عالمی سطح پر مقابلہ کرنا ہے تو اسے عالمی معیارات کے مطابق کھڑا ہونا پڑے گا اور ملک کی مستقبل کی معیشت کی قدر میں اضافہ، سمندری وسائل اور خلاء جیسے اب تک کم دریافت شدہ شعبوں سے ہوگا۔
وزیر موصوف نے کہا کہ یہ بھی فخر کی بات ہے کہ اگرچہ ہمارا خلائی سفر، امریکہ اور سوویت یونین جیسے ممالک کے کئی سال بعد شروع ہوا تھا لیکن آج یہ ممالک اسرو  کی طرف سے فراہم کردہ ہماری ٹیکنالوجی کا استعمال کر رہے ہیں۔ اب تک لانچ کیے گئے کل 385 غیر ملکی سیٹلائٹس میں سے 353 سیٹلائٹس، گزشتہ 9 سالوں کے دوران لانچ کیے جا چکے ہیں اور 174 ملین امریکی ڈالر کمائے جا چکے ہیں جبکہ یورپی سیٹلائٹس کی لانچنگ سے 86 ملین یورو کی آمدنی ہوئی ہے۔
ڈاکٹر جیتندر سنگھ نے کہا کہ جہاں ہندوستان نے سب سے تیزی سے ترقی کرنے والی معیشت کے طور پر، برطانیہ کو پیچھے چھوڑ دیا ہے، وہیں اس نے انکے سیٹلائٹ لانچ کرکے آمدنی بھی حاصل کی ہے۔
جہاں تک نیلگوں معیشت کا تعلق ہے، وزیر اعظم مودی نے اپنے یوم آزادی کے خطاب میں ڈیپ سی مشن کے بارے میں بات کی تھی کیونکہ وہ لوگوں کو سمندر کی تہہ کے نیچے چھپی ہوئی نیگوں دولت سے آگاہ کرنا چاہتے ہیں۔
ڈاکٹر جتیندر سنگھ نے تاجر برادری پر زور دیا کہ وہ کاروبار کے نئے کلچر کو اپنائیں اور ٹیکنالوجی کا زیادہ سے زیادہ استعمال کریں۔
وزیر موصوف نے کہا کہ ایسی کوئی ٹیکنالوجی نہیں ہے جو ہندوستان میں دستیاب نہ ہو، لیکن بعض اوقات ہم اس سے استفادہ نہیں کر پاتے تھے، کیونکہ ہم اس سے پوری طرح واقف نہیں ہیں۔ انہوں نے کہا کہ حکومت آج نہ صرف کاروبار میں آسانی فراہم کر رہی ہے بلکہ نئی کاروباری مصنوعات تیار کرنے اور ان کی مارکیٹنگ میں بھی مدد فراہم کر رہی ہے۔
وزیر موصوف نے خاص طور پر کاروباری برادری سے ممکنہ اسٹارٹ اپس کی نشاندہی کرنے پر زور دیا۔ انہوں نے کہا کہ اس کا سہرا وزیر اعظم نریندر مودی کو جاتا ہے کہ ہندوستان اسٹارٹ اپ ایکو نظام میں دنیا میں تیسرےمقام پر ہے۔ لیکن اس کو برقرار رکھنے کے لیے ہمیں مسلسل محنت کرنی ہوگی۔
ڈاکٹر جتیندر سنگھ نے کھادی کاروبار کی بحالی کے لیے، وزیر اعظم نریندر مودی کی بھی ستائش کی جس سے 10 لاکھ کروڑ سے زیادہ کا کاروبار ہوا ہے۔
ریلوے کی وزارت
کچھ اسٹیشنوں پر پلیٹ فارم ٹکٹ کی قیمتوں میں موجودہ اضافہ ایک "عارضی" اقدام ہے تاکہ رش کے ذریعے کورونا کے پھیلاؤ کو روکا جاسکے
یہ محدود تعداد میں ان اسٹیشنوں پر کیا جارہا ہے جن میں زبردست رش دیکھنے کو ملتا ہے(مثال کے طور پر یہ ممبئی ڈویژن کے کل
78 اسٹیشنوں میں سےصرف 7 اسٹیشنوں پر لاگو کیا گیا ہے۔)
اسٹیشنوں پر ہجوم کو کم کرنے کے لئے، 2015 سے ڈی آر ایمز کو پلیٹ فارم ٹکٹ کی قیمتوں میں اضافےکرنے کے اختیارات تفویض کیے گئے ہیں
یہ عملی طور پر کئی سالوں سے جاری ہے اور کبھی کبھار بھیڑ کو کنٹرول کرنے کے اقدام کے طورپراسے قلیل مدت کے لئے استعمال کیا جاتا ہے۔ اس کے بارے میں کچھ بھی نیا نہیں ہے۔
یہ اکثر تہواروں کے موسم اور میلوں وغیرہ کے دوران کیا جاتا ہے اور اسے آہستہ آہستہ واپس لے لیا جاتا ہے
اس بار اس کا سبب کوووڈ کے پھیلا ؤ ہے اور یہ فیصلہ مفادعامہ میں کیا گیا ہے
بہت سی جگہوں پر ، اسے لاک ڈاؤن کے بعد مارچ میں متعارف کرایا گیا تھا۔ 
نئی دہلی، 05 مارچ2021: پلیٹ فارم ٹکٹوں کی قیمتوں کے حوالے سے میڈیا میں کچھ خبریں آ رہی ہیں۔
پلیٹ فارم ٹکٹوں کی قیمتوں میں اضافہ ایک عارضی اقدام ہے اور یہ ایک فیلڈ سرگرمی ہے جو ریلوے انتظامیہ نے مسافروں کی حفاظت کے مفاد میں اور اسٹیشنوں پر بھیڑ بھاڑ کو روکنے کے لئے کی ہے۔ زیادہ سے زیادہ افراد کو اسٹیشن جانے سے روکنے کے لئے ، زمینی صورتحال کا جائزہ لینے کے بعد ، وقتا فوقتا پلیٹ فارم ٹکٹ کی قیمت میں اضافہ کیا جاتا ہے۔ یہ عملی طور پر کئی سالوں سے چل رہا ہے اور اسے کبھی کبھار بھیڑ کو کنٹرول کرنے کے قلیل مدتی اقدام کے طور پراسے استعمال کیا جاتا ہے۔ اس کے بارے میں کچھ بھی نیا نہیں ہے۔
کچھ ریاستوں میں کووڈ کے حالیہ پھیلاؤ پر غور کرتے ہوئے ، انڈین ریلوے، پلیٹ فارم پر لوگوں کے غیر ضروری ہجوم کو روکنے کی حوصلہ شکنی کر رہا ہے۔ یہ مشق صرف عوامی مفاد میں ہی ہے۔
مارچ 2020 میں ، ریلوے میں بہت ساری ڈویژنوں نے بھیڑ سے بچنے کے لئے ، مختلف اسٹیشنوں پر پلیٹ فارم ٹکٹ کی قیمت میں اضافہ کیاتھا۔ بعد میں ، اس کو کچھ مدت کےبعدواپس لے لیا گیا ، مثال کے طور پر ان میں سنٹرل زون ، ای سی آر جیسے نام شامل کئےجاسکتے ہیں۔ چھٹ ، دیوالی یا میلوں وغیرہ جیسے تہواروں کے ساتھ ساتھ مختلف زونوں میں بھی اسے عارضی طور پر بڑھایا جاتا ہے اور بعد میں واپس بھی لے لیا جاتا ہے۔
اسٹیشنوں پر ہجوم کو کنٹرول کرنا ڈی آر ایمز کی ذمہ داری ہے۔ میلا ، ریلی وغیرہ جیسے مخصوص تقاضوں کے دوران پلیٹ فارم پر رش کو منظم کرنے کی غرض سے ، پلیٹ فارم کے ٹکٹوں کی قیمت میں اضافہ کرنے کے لئے ،2015 سے ڈی آر ایمز کو اختیارات تفویض کردیئے گئے ہیں۔ پلیٹ فارم کے ٹکٹ کی قیمتوں کو تبدیل کرنے کا اختیار، فیلڈ مینجمنٹ کی ضرورت کے سبب ڈی آر ایم کو دیا گیا ہے۔
آرڈر کا لنک۔
کابینہ
مرکزی کابینہ نےانسانوں کی اسمگلنگ کی روک تھام کے لئے باہمی تعاون پر ہندوستان اور میانمار کے درمیان دستخظ کئے گئے ایک سمجھوتے کو منظوری دی
نئی دہلی،27؍نومبر:وزیر اعظم جناب نریندر مودی کی سربراہی میں مرکزی کابینہ نےانسانوں کی اسمگلنگ کو روکنے ، اسمگلنگ کے شکار لوگوں کو چھڑانے، ان کی بازیابی اور بازآباد کاری، انہیں ان کے وطن واپس بھیجنے سے متعلق باہمی تعاون پر ہندوستان اور میانمار کے درمیان ایک مفاہمت نامے کو منظوری دے دی ہے۔
مفاہمت نامے کے مقاصد ہیں:
- انسانوں کی اسمگلنگ کو روکنے، اسمگلنگ کے شکار لوگوں کو چھڑانے، ان کی بازیابی اور بازآباد کاری اور انہیں ان کے وطن واپس بھیجنے کے امور پر باہمی تعاون کو بڑھانے اور دونوں ملکوں کے درمیان دوستی کے رشتے کو مضبوط کرنا ہے۔
- انسانوں کی اسمگلنگ کے کاروبار کے شکار لوگوں کی مدد کرنا، ان کا تحفظ کرنا، انسانوں کی ہرطرح کی اسمگلنگ کوروکنے کے لئے تعاون کو مستحکم کرنا ہے۔
- کسی بھی ملک میں انسانوں کی اسمگلنگ کرنے والے لوگوں اور منظم جرائم سنڈیکیٹ کی تیزی سے تفتیش اور ان پر مقدمہ چلانے کو یقینی بناناہے۔
- انسانوں کی اسمگلنگ کو روکنے کے لئے تنظیموں اور موجودہ وزارتوں کے ساتھ حکمت عملی کے نفاذ اور سرحدی کنٹرول تعاون اور امیگریشن کو مستحکم کرنا ہے۔
- انسانوں کی اسمگلنگ کو روکنے کے لئے ورکنگ گروپس اور ٹاسک فورس کا قیام۔
- ایک محفوظ اور خفیہ طریقوں سے انسانوں کی اسمگلنگ کرنےوالوں اور اسمگلنگ کے شکار لوگوں کے اعدادو شمار تیار کرنا اور انہیں ایک دوسرے کو دینا۔ اس کے علاوہ ہندوستان اور میانمار کے مخصوص قرضہ اہم مقامات کے ذریعے ایک دوسرے کو معلومات فراہم کرنا ہے۔
- دونوں ملکوں کی متعلقہ ایجنسیوں کے لئے صلاحیت سازی کے پروگرام۔
- انسانوں کی اسمگلنگ کے شکار لوگوں کو چھڑانا، ان کی بازیابی کرنا، ان کی وطن واپسی کے لئے معیاری آپریٹنگ طریقہ کار کی تشکیل اور انہیں اپنائے جانا۔
پس منظر:
انسانوں کی اسمگلنگ سے قومی کے ساتھ ساتھ بین الاقوامی منفی مضمرات سامنے آئے ہیں۔انسانوں کی اسمگلنگ کے پیچیدہ نوعیت اس بات کو اجاگر کرتی ہے کہ اس سے نمٹنے کے لئے گھریلو علاقائی اور بین الاقوامی سطح پر ایک کثیر جہتی حکمت عملی تیار کی جائے۔انسانوں کی اسمگلنگ کو روکنے لئے بین الاقوامی تعاون اور اشتراک لازمی ہے۔
سرحد وں کو کنٹرول کرنے والی ایجنسیوں کے درمیان تعاون کا استحکام اور ہندوستان اور میانمار کے درمیان مواصلات کے براہ راست چینلوں کا قیام انسانوں کی اسمگلنگ کو روکنے میں ایک مؤثر وسیلہ ثابت ہوسکتا ہے۔ ساتھ ہی سرحد پار اور علاقائی تعاون کو بھی فروغ دینے میں مددگار ثابت ہوسکتا ہے۔
وزیراعظم کا دفتر
صدرجمہوریہ ہند کا خطاب 77ویں یوم آزادی کے موقع پر آنے والے وقت میں ہمہ گیر ترقی کے لئے ایک ویژن پیش کرتا ہے : وزیراعظم
وزیراعظم جناب نریندر مودی نے 77 ویں یوم آزادی کے موقع پر صدر جمہوریہ محترمہ دروپدی مرمو کے قوم سے خطاب کو مشترک کیا ہے۔
ایک ٹوئٹ میں وزیراعظم نے کہا ،
‘‘صدرجمہوریہ  کی جانب سے ایک بہت تحریک دینے والا خطاب جس میں بھارت کی ترقیاتی کامیابیوں کو نمایاں کیا گیا ہے اور ان کا خطاب آنے والے وقت میں ہمہ گیر ترقی کے لئے ایک ویژن پیش کرتا ہے ۔ ’’
وزیراعظم کا دفتر
وزیر اعظم جناب نریندر مودی نے کووڈ-19 کے خلاف ریسرچ اور ویکسین کے استعمال کے نظام سے متعلق جائزہ میٹنگ کی صدارت کی
نئی دہلی، 15 /اکتوبر 2020 ۔ وزیر اعظم جناب نریندر مودی نے کووڈ-19 کی وبا کے خلاف ٹیسٹنگ ٹیکنالوجی، کنٹیکٹ ٹریسنگ، ڈرگ اور تھیراپیوٹکس وغیرہ سمیت ریسرچ اور ویکسین کے استعمال کے نظام سے متعلق جائزہ میٹنگ کی صدارت کی۔
میٹنگ میں مرکزی وزیر صحت جناب ہرش وردھن، رکن  نیتی آیوگ، پرنسپل سائنسی مشیر، سینئر سائنس داں اور دیگر اہل کاروں نے شرکت کی۔
وزیر اعظم نے کووڈ-19 کے ابھرتے چیلنجوں کے درمیان بھارت کے ویکسین مینوفیکچررس اور ڈیولپرس کے ذریعے کی جارہی ان کی کوششوں کے لئے ان کی ستائش کی اور ایسی کسی بھی کوشش میں حکومت کی جانب سے مسلسل تعاون کا یقین دلایا۔
وزیر اعظم نے کہا کہ ریگولیٹری اصلاحات ایک مسلسل جاری رہنے والا عمل ہے اور سبھی شعبوں میں آگے آنے والے ماہرین اور ابھرتے ہوئے شعبوں کا ریگولیٹر کے ذریعے سرگرمی سے استعمال کیا جانا چاہئے۔
وزیر اعظم نے ویکسین کی جامع تقسیم اور اسے لوگوں تک پہنچانے کے وزارت کے بندوبست اور موجودہ نظام کی بھی جانکاری دی۔ اس میں خاطرخواہ مقدار میں خرید، بڑے پیمانے پر اس کے ذخیرے کی تکنیک اور الگ الگ علاقوں تک اسے پہنچانے اور لوگوں کے درمیان اس کی محفوظ تقسیم شامل ہے۔
وزیر اعظم نے دونوں سیرو – سروے اور جانچ میں اضافہ کئے جانے کی ہدایت دی۔ انھوں نے کہا کہ سبھی کے لئے سستی، آسانی سے دستیاب اور ریگولر ٹیسٹنگ کے نظام کو یقینی بنایا جانا چاہئے۔ وزیر اعظم نے روایتی دواؤں سے علاج کی توسیع اور سائنسی جانچ کو تیز کرنے اور اس میں تسلسل برقرار رکھنے کی ضرورت کو اجاگر کیا۔ انھوں نے اس مشکل وقت میں شواہد پر مبنی تحقیق شروع کرنے اور قابل اعتماد تدابیر دستیاب کرانے کے لئے آیوش کی وزارت کی کوششوں کی ستائش کی۔
وزیر اعظم نے اس بات کا اعادہ کیا کہ بھارت نہ صرف اپنے ملک کے لوگوں کے لئے بلکہ پوری دنیا کے لئے کووڈ-19 کے خلاف جانچ، ویکسین اور علاج کی سستی، آسانی سے دستیاب اور قابل قبول تدابیر کی سمت میں کوشاں ہے۔
وزیر اعظم نے وبا کے خلاف اعلیٰ سطح کی تیاریوں اور مسلسل نگرانی کی ضرورت کی اپیل کی۔
وزارت دفاع
اے ڈبلیو ایچ او اور ٹاٹا ریلئٹی کے مابین مفاہمتی عرضداشت
نئی دہلی، 22 اگست / بھارتی بری فوج اور ٹاٹا ریلئٹی اور ہاؤسنگ کے مابین ایک مفاہمتی عرضداشت پر 22 اگست ، 2019 ء کو دستخط عمل میں آئے ہیں ، جو ایک تاریخی سنگِ میل ہے ۔
مذکورہ مفاہمتی عرضداشت کی رو سے بری فوج کا عملہ گرو گرام ، چنئی ، بنگلورو ، پنے جیسے شہروں سمیت 10 دیگر شہروں میں تعمیر ہوئے ٹاٹا ریلئٹی پین انڈیا کے پروجیکٹوں کے تحت 13 پروجیکٹوں کے تحت تیار مکانات میں فوری طور پر رہائش اختیار کر سکے گا ۔ یہ رہائش اس عملے کو 11 فی صد سے 27 فی صد تک کی رعایتی شرح پر فراہم کی جائے گی ۔
اس کے ساتھ ہی بری فوج کی فلاح و بہبود سے متعلق ہاؤسنگ ادارے  کے تحت ایک نئے عہد کا بھی آغاز ہوا ہے ۔ یہ ادارہ پہلے ہی بری فوج کے عملے کے لئے عمدگی کی حامل رہائشی اکائیاں فراہم کرنے کے لئے کوشاں رہا ہے ۔ یعنی بری فوج کا ، وہ عملہ ، جو ملک بھر میں دور دراز علاقوں میں تعینات ہے ، اس کے لئے رہائشی اکائیوں کی فراہمی اے ڈبلیو ایچ او کا مقصد رہا ہے ۔ اب اے ڈبلیو ایچ او مقتدر نجی بلڈروں سے رعایتی شرحوں پر مکان حاصل کر سکے گا ۔ اس سے قبل یہ ادارہ سپاہیوں کے لئے از خود مکانوں کی تعمیر کیا کرتا تھا ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔
U. No. 3829
(Visitor Counter : 64
وزیراعظم کا دفتر
کرگل وجے دوس پر وزیراعظم نے مسلح فوجوں کو خراج عقیدت پیش کیا
نئی دہلی،26 جولائی ، 2020 / وزیراعظم جناب نریندر مودی نے کرگل وجے دوس پر مسلح فوجوں کو خراج عقیدت پیش کیا۔
وزیر اعظم نے کہا کہ ‘‘کرگل وجے دوس پر ہم اپنی اُن مسلح فوجوں کی ہمت اور عزم کو یاد کرتے ہیں جنہوں نے 1999 میں ہمارے ملک کی ثابت قدمی سے حفاظت کی۔ ان کی شجاعت ، آنے والی پیڑھیوں کے لیے جذبے کا سبب بنتی رہے گی۔’’
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 4160
(
مکانات اور شہری غریبی کے خاتمے کی وزارت
آگرہ اسمارٹ سٹی نے جی آئی ایس ڈیش بورڈ کا استعمال کر کے کووڈ-19 ہاٹ اسپاٹ کی نگرانی شروع کی
نئی دہلی، 30اپریل2020،آگرہ اسمارٹ سٹی نے ایک جی آئی ایس ڈیش بورڈ قائم کیا ہے، جو مختلف النوع ہاٹ اسپاٹ، حرارتی نقشے، مثبت کیس، صحتیاب ہوئے کیس وغیرہ کی تفصیلات فراہم کرے گا۔ یہ ڈیش بورڈ یومیہ بنیاد پر اپڈیٹ کیا جائے گااور اسے درج ذیل لنک پر ملاحظہ کیا جا سکتا ہے:
http://covid.sgligis.com/agra
یہ ڈیش بورڈ دیسی ٹیکنالوجی کی مدد سے آئی جی آئی ایس پلیٹ فارم پر وضع کیا گیا ہے، جس کے تحت جی آئی ایس، ایمیجنگ پروسیسنگ، فوٹو گریمیٹری اور سی اے ڈی کو ایک سنگل پلیٹ فارم کے تحت یکجا کیا گیا ہے، جو زراعت، دفاع، جنگل بانی، تباہ کاری انتظام، آراضی اطلاعات، کانکنی ، بجلی، اسمارٹ سٹی، شہری منصوبہ بندی، افادی خدمات اور محل وقوع پر مبنی خدمات کے سلسلے میں کثیر النوع حل فراہم کر سکتا ہے۔
اس ڈیش بورڈ کی چند خصوصیات درج ذیل ہیں:
حرارت کی نقشہ بندی، تاریخ وار اور زون وار تجزیہ، چھوت ؍روبہ صحت کے رجحانات۔
۔۔۔۔۔۔۔۔۔۔۔
م ن۔ک ا۔
U-2149
(
وزارت دفاع
بھارت – کرغزستان مشترکہ خصوصی فورسز مشق بکلوہ  میں اختتام پذیر
نئی دہلی، 6/ اپریل 2022 ۔ بھارت اور کرغزستان کے درمیان مشترکہ خصوصی دستہ مشق کا 9واں ایڈیشن 6 اپریل 2022 کو مکمل ہوگیا۔ یہ مشترکہ مشق اسپیشل فورسز ٹریننگ اسکول، بکلوہ  میں 25 مارچ 2022 کو شروع ہوئی تھی۔
گزشتہ دو ہفتوں میں بھارت اور کرغزستان کے خصوصی دستوں کی ٹکڑیوں نے جنگ کے پورے منظرنامے میں موجودہ اور ہنگامی خطروں کا مقابلہ کرنے کے لئے اپنے اختصاص، تکنیکوں اور جنگی مہارت کے بہترین طور طریقوں کو مشترک کیا۔ مشق کے دوران کامبیٹ شوٹنگ، اسنپنگ، پہاڑوں میں زندہ بچنے، یرغمال بننے پر بچنے اور بغیر ہتھیار کے جنگ کی بڑے پیمانے پر مشق کی گئی۔
حصہ لینے والے خصوصی دستوں کی ٹکڑیوں کے درمیان خصوصی ہنرمندی اور تکنیکوں کو مشترک کرنے کے علاوہ، مشترکہ مشق نے بھارت اور کرغزستان کے درمیان موجودہ رشتوں کو اور مضبوط کیا ہے۔ اس سے گزشتہ کچھ برسوں میں دونوں ملکوں کے درمیان اسٹریٹیجک خودمختاری، جمہوری قدروں اور دہشت گردی کو کسی بھی قیمت پر برداشت نہ کرنے کے لئے باہمی تعلق کو فروغ ملا ہے۔
کوئلے کی وزارت
کوئلے کی وزارت نے تجارتی کان کنی کی خاطر چھ کوئلے کی کانوں کے کامیاب ٹنڈر داخل كرنے والوں کے ساتھ معاہدوں پر دستخط کیے
ایک ہزار پچاس کروڑ روپے کی سرمایہ کاری متوقع؛ 9464 روزگار کے مواقع پیدا کرنے کا امکان
کمرشل کوئلہ کان نیلامی کے تحت اب تک 91 کانوں کی كامیاب نیلامی
کوئلے کی وزارت نے آج یہاں نیلامی کے ساتویں دور میں کمرشل کان کنی کے تحت کوئلے کی کانوں کے چھ کامیاب ٹنڈر داخل كرنے والوں کے ساتھ معاہدے كیے۔ یہ اہم واقعہ 2020 میں وزیر اعظم جناب نریندر مودی کے ذریعہ ملک میں کمرشل کوئلہ کان کنی کے آغاز کے بعد سے 91 کوئلے کی کانوں کی کامیاب نیلامی کو واضح کرتا ہے۔ کوئلے کی ان چھ کانوں میں سے چار کانوں کی جزوی طور پر اور باقی دو کی مکمل کھوج کی جا چکی ہے۔
جن کانوں کے لیے یہ معاہدے کیے گئے ہیں ان كے نام میناکشی ویسٹ، نارتھ دھاڈو ، شمالی دھاڈو ، پتھورا ایسٹ، پتھورا ویسٹ اور شیربند ہیں۔ کامیاب بولی دہندگان میں ہینڈیلكو انڈسٹریز لمٹیڈ،این پی ٹی سی مائننگ لمیٹیڈ، این ایل سی انڈیا لمیٹیڈ، شری بجرنگ پاور اینڈ اسپات لمیٹیڈ اورنیل كنٹك مائننگ لمیٹیڈ نمایاں طور پر شامل ہیں۔
علاوہ ازیں کوئلے کی ان چھ کانوں سے تخمینہ شدہ کل سالانہ آمدنی تقریباً 787.59 کروڑ روپے ہے جو 7.00 میٹرک ٹن سالانہ  کی مجموعی چوٹی کی شرح کی صلاحیت كی سطح پر پیداوار کی بنیاد پر ہے۔ ایک بار جب یہ کانیں مکمل طور پر کام کرنے لگیں تو یہ براہ راست اور بالواسطہ طور پر 9,464 افراد کے لیے روزگار پیدا کرنے کر سكتی ہیں۔ 1,050 كروڑ روپے کی خاطر خواہ رقم ان کوئلے کی کانوں کو چلانے کے لیے مختص كی گئی ہے کوئلے کی ان چھ کانوں میں کامیاب بولی دہندگان کے لیے ریونیو شیئرنگ كی شرح 6 فیصد سے لے کر 43.75 فیصد تک ہے۔ اوسط ریونیو شیئر 23.71 فی صد ہے۔
کوئلے کی وزارت کی جانب سے محتاط اور شفاف نیلامی کا عمل کوئلے کی کان کنی کے شعبے میں پیداواری اور ترقی پسندانہ فروغ کو آگے بڑھانے کے رُخ پر ایک اہم قدم ہے۔
ایس بی آئی کیپٹل مارکیٹس لمیٹڈ كا جو تجارتی کول مائن نیلامی کے لیے وزارت کوئلہ کا ایک خصوصی ٹرانزیکشن ایڈوائزر ہے طریقہ کار وضع کرنے اور نیلامی کے عمل کو کامیابی سے یقینی بنانے میں اہم کردار رہا۔
مکانات اور شہری غریبی کے خاتمے کی وزارت
وزیر اعظم 1 مارچ 2023 کو ‘شہری منصوبہ بندی، ترقی اور صفائی ستھرائی’ پر پوسٹ بجٹ ویبینار سے خطاب کریں گے
سبھی شہروں میں مشینوں سے کی جانے والی صفائی ستھرائی سے متعلق بجٹ اعلانات پر بات چیت کرنے کے لیے ویبینار کا انعقاد تاکہ پی ایم پرانام کے لیے ڈبہ بند گیلے کچرے کی گنجائش ، گوبردھن اسکیم کے تحت کچرے سے دولت بنانے کے پلانٹس اور گیلے اور خشک کچرے کے بندوبست اور مین ہول سے مشین ہول تک کی یکسر تبدیلی کو یقینی بنایا جا سکے؛ اس کے علاوہ شہری منصوبہ بندی کی اصلاحات اور‘سرمایہ کاری کے لیے ریاستوں کو خصوصی مدد کی اسکیم 24-2023’، دوسرے اور تیسرے درجے کے شہروں کے لیے شہری بنیادی ڈھانچے کی ترقی کا فنڈ یو آئی ڈی ایف ، صارفین کے چارجز کے ضیاء کو روکنا اور املاک سے متعلق ٹیکس کی اصلاحات بھی شامل ہیں
متعلقہ فریقین اور ریاستی سرکاروں، مقامی اداروں، صنعت ، اسٹارٹ اپ / ایم ایس ایم ای کے ماہرین ، ماہرین تعلیم اور سول سوسائٹی عمل درآمد سے متعلق حکمت عملی نظام الاوقات پر بات چیت کرے گی اور اسے تیار کرے گی
ذیلی موضوعات کچرے سے دولت ، صفائی متر سرکشا ، شہری منصوبہ بندی اصلاحات اور ایکشن اور شہری بنیادی ڈھانچے کی ترقی کا فنڈ پر چار متو
وزیر اعظم جناب نریندر مودی 1 مارچ 2023 کو صبح 10 بجے ویڈیو کانفرنسنگ کے ذریعے ‘شہری منصوبہ بندی، ترقی اور صفائی ستھرائی’ کے موضوع پر پوسٹ بجٹ ویبینار سے خطاب کریں گے۔
ویبینار کی قیادت ہاؤسنگ اور شہری امور کی وزارت  کرے گی اور اس کی قیادت ماحولیات، جنگلات اور موسمیاتی تبدیلی کی وزارت  کرے گی۔ سماجی انصاف اور بااختیار بنانے کی وزارت  ، پینے کے پانی اور صفائی ستھرائی کے محکمے  ، جل شکتی کی وزارت  کے ساتھ مل کر مختلف موضوعات سے متعلق بجٹ کے اعلانات پر تبادلہ خیال کرے گی۔
جن میں بہت سے معزز لوگ، صفائ پسند، ممتاز این جی اوز، سول سوسائٹی کی ٹیمیں ، مزدور یونین، مالیاتی ادارے، شہری منصوبہ ساز ادارے، صنعت کے نمائندے، تحقیقی ادارے، عوامی نمائندے، سرکاری افسران وغیرہ ویبنار میں شرکت کریں گے اور اپنے اہم خیالات کا اظہار کریں گے۔
متعلقہ فریقین بجٹ کے اعلانات سے متعلق نفاذ کی حکمت عملی اور نظام الاوقات پر غور و خوض کریں گے اور اسے تیار کریں گے۔ اس میں تمام شہروں میں ‘مین ہول ٹو مشین ہول’ کو یقینی بنانا، گیلے اور خشک کچرے کا بندوبست ، گوبردھن اسکیم کے تحت کچرے کو دولت میں بدلنے کے پلانٹس ، پی ایم پرانام کے لیے ڈبہ بند کچرے کی گنجائش، شہری منصوبہ بندی میں اصلاحات اور ‘شہری بنیادی ڈھانچے کی ترقی کے فنڈ کے لیے دوسرے اور تیسرے درجے کے 24 شہروں کے لیے ریاستوں کی خصوصی امداد کی اسکیم، منصوبہ بندی کے کاموں میں منتقلی کو یقینی بنانے کے لیے سہولیات میں مشین کی کی جانے والی صفائی ، صارف کی فیس اور املاک پر عائد کیے جانے والے محصول میں اصلاحات کے اعلانات شامل ہیں۔
ویبینار کے ایک حصے کے طور پر، چار متوازی الگ الگ جلاس کا انعقاد کیا جائے گا جن میں کچرے سے دولت بنانے کی گنجائش ، صفائی پسندی پر مبنی تحفظ ، شہری منصوبہ بندی اصلاحات اور اقدامات اور شہری بنیادی ڈھانچے کی ترقی کا فنڈ شامل ہیں۔ مکمل اختتامی اجلاس میں مرکزی وزراء کی موجودگی میں مذکورہ الگ الگ اجلاس کے ناظمین اس کے بارے میں جانکاری فراہم کریں گے۔
۔۔۔۔۔۔۔۔۔۔۔
ش ح۔ا س ۔ ت ح۔
U -2176
(Visitor Counter : 59
وزیراعظم کا دفتر
وزیر اعظم نے ان لوگوں کو خراج عقیدت پیش کیا جنہوں نے ایمرجنسی کی مزاحمت کی اور جمہوری جذبے کو مضبوط کرنے کے لیے کام کیا
وزیر اعظم جناب نریندر مودی نے کہا کہ جمہوریت کے سیاہ دن ان اقدار کے بالکل برعکس تھے جنہیں ہمارا آئین مناتا ہے۔
وزیر اعظم نے ایمرجنسی کے نفاذ کی سالگرہ کے موقع پر ٹوئیٹ کیا:
’’میں ان تمام بہادر لوگوں کو خراج عقیدت پیش کرتا ہوں جنہوں نے ایمرجنسی کی مزاحمت کی اور ہمارے جمہوری جذبے کو مضبوط کرنے کے لیے کام کیا۔ # ایمرجنسی کے سیاہ دن ہماری تاریخ کا ناقابل فراموش دور تھا، جو ان اقدار کے بالکل برعکس تھا جنہیں ہمارا آئین مناتا ہے۔‘‘